CELEX: 62018TA0655
Language: lt
Date: 2021-10-13 00:00:00
Title: Byla T-655/18: 2021 m. spalio 13 d. Bendrojo Teismo sprendimas byloje Aupicon ir kt. / EIVT (Viešoji tarnyba – Pareigūnai – Laikinieji tarnautojai – Sutartininkai – Darbo užmokestis – EIVT tarnautojai, paskirti dirbti į trečiąją šalį – Pareigūnų tarnybos nuostatų X priedo 10 straipsnis – Gyvenimo sąlygų išmokos kasmetinė peržiūra – Gairės dėl gyvenimo sąlygų išmokos nustatymo metodikos – Sprendimas, kuriuo nustatoma, kad į Ganą paskirtiems dirbti darbuotojams mokamos gyvenimo sąlygų išmokos procentinis dydis yra 20 % nuo bazinės sumos – Pagal gaires reikalaujamo klausimyno neparengimas – Procedūros pažeidimas – Akivaizdi vertinimo klaida)

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/29
            
         
      2021 m. spalio 13 d. Bendrojo Teismo sprendimas byloje Aupicon ir kt. / EIVT
      
      (Byla T-655/18) (1)
      
      (Viešoji tarnyba - Pareigūnai - Laikinieji tarnautojai - Sutartininkai - Darbo užmokestis - EIVT tarnautojai, paskirti dirbti į trečiąją šalį - Pareigūnų tarnybos nuostatų X priedo 10 straipsnis - Gyvenimo sąlygų išmokos kasmetinė peržiūra - Gairės dėl gyvenimo sąlygų išmokos nustatymo metodikos - Sprendimas, kuriuo nustatoma, kad į Ganą paskirtiems dirbti darbuotojams mokamos gyvenimo sąlygų išmokos procentinis dydis yra 20 % nuo bazinės sumos - Pagal gaires reikalaujamo klausimyno neparengimas - Procedūros pažeidimas - Akivaizdi vertinimo klaida)
      (2021/C 490/30)
      Proceso kalba: prancūzų
      
         Šalys
      
      
         Ieškovai: Delphine Aupicon (Gaboronas, Bostvana) ir 10 kitų ieškovų, kurių pavardės nurodytos sprendimo priede, atstovaujami avocate N. de Montigny
      
         Atsakovė: Europos išorės veiksmų tarnyba, atstovaujama S. Marquardt ir R. Spáč, padedamų avocats M. Troncoso Ferrer, F.-M. Hislaire ir C. García Fernández
      
         Dalykas
      
      SESV 270 straipsniu grindžiamas prašymas panaikinti, pirma, 2017 m. gruodžio 19 d. EIVT už biudžetą ir administravimą atsakingo generalinio direktoriaus sprendimą dėl Europos Sąjungos pareigūnų tarnybos nuostatų X priedo 10 straipsnyje numatytos gyvenimo sąlygų išmokos už 2018 metus nustatymo, kiek ja nustatoma, kad į Ganą paskirtiems dirbti Europos Sąjungos darbuotojams mokamos gyvenimo sąlygų išmokos procentinis dydis yra 20 % nuo bazinės sumos, ir, antra, prireikus, panaikinti ieškovų 2018 m. sausio mėn. atlyginimo lapelius tiek, kiek jais pirmą kartą taikomas šis sprendimas.
      
         Rezoliucinė dalis
      
      
                  1.
               
               
                  Panaikinti 2017 m. gruodžio 19 d. EIVT už biudžetą ir administravimą atsakingo generalinio direktoriaus sprendimą dėl Europos Sąjungos pareigūnų tarnybos nuostatų X priedo 10 straipsnyje numatytos gyvenimo sąlygų išmokos už 2018 metus nustatymo, kiek ja nustatoma, kad į Ganą paskirtiems dirbti Europos Sąjungos darbuotojams mokamos gyvenimo sąlygų išmokos procentinis dydis yra 20 % nuo bazinės sumos.
               
            
                  2.
               
               
                  Panaikinti Delphine Aupicon ir kitų ieškovų, kurių vardai ir pavardės nurodyti Bendrojo Teismo sprendimo priede, 2018 m. sausio mėn. EIVT parengtus atlyginimo lapelius tiek, kiek jais taikomas 2017 m. gruodžio 19 d. EIVT sprendimas, kuriuo nustatoma, kad nuo 2018 m. sausio 1 d. į Ganą paskirtiems dirbti Europos Sąjungos darbuotojams mokamos gyvenimo sąlygų išmokos procentinis dydis yra 20 % nuo bazinės sumos.
               
            
                  3.
               
               
                  Priteisti iš EIVT bylinėjimosi išlaidas.
               
            
         (1)  OL C 25, 2019 1 21.